Noch 'm Zwoatn Wöidkriag bis etwoa 1969 is im Raum vo da domoling Liafaringa und Berghoama Au am linkn Ufa vo da Soizach da Gewerbemüll und da Hausmüll in de fiaf ausbaggatn Kiasgruam eine obglogat und vadichtt worn. Am Rond vo dera Deponie is in de Nochkriagsjohr d' Soizachseesiedlung entstondn, de Joarzehnte long machtig untam Staub vo d' Müllfohrzeig und 'm Gstonk vo da Deponie z' leidn ghobt hod und desweng ned zua de Noblsiedlungen vo da Stod zöihd hod.